**Ջանեթ Մբուգուա** (հունվարի 10, 1984(1984-01-10), Մոմբասա, Քենիա), քենիացի մեդիա ոլորտի աշխատող, հաղորդավարուհի և դերասանուհի։ Իր կարիերայի առաջին տարում որպես լուրերի հաղորդավարուհի աշխատել է Քենիայի հեռուստատեսային ցանցում։ Նախքան մեդիա ոլորտից թոշակի անցնել նա մի քանի տարի աշխատել է «Citizen TV» հեռուստատեսությունում։ Նա Հուսեյն Մուհամեդի հետ եղել է «Քաղաքացի» լրատվականի հաղորդավարը, մասնակցել է Քենիայի Կարմիր Խաչի մարդասիրական ընկերության գործունեությանը։ Ջանեթը հետաքրքրված է կինոյով և արվեստով։ Որպես գլխավոր դերասանուհի նա խաղացել է «Ռաշ» հեռուստասերիալում։

Վաղ տարիներ և կրթություն
------------------------

Ջանեթը ծնվել է 1984 թվականի հունվարի 11-ին, Քենիայի Մոմբասա քաղաքում։ Նա ունի երկվորյակ եղբայր՝ Թիմոթի Մբուգուան։ Ջանեթը հաճախել է Բրուքհաուս ավագ դպրոցը, այնուհետև՝ Միացյալ Նահանգների միջազգային համալսարան։

Որոշ ժամանակ աշխատելուց հետո նա ընդունվել Է Մալայզիայի Լիմքոքվինգ ստեղծագործական տեխնոլոգիաների համալսարան՝ զանգվածային հաղորդակցության ոլորտում աստիճան ստանալու համար։

Նա ստացել է համաշխարհային Բիզնեսի կառավարման մագիստրոս աստիճան Նայրոբիի Շվեյցարիայի կառավարման ակադեմիայում։

Կարիերա
-------

2004 թվականին, 19 տարեկանում, Ջանեթ Մբուգուան սկսել է իր կարիերան «98.4 Capital FM» ռադիոկայանում։ 2009 թվականին որպես նորությունների հաղորդավար, լրագրող և պրոդյուսեր աշխատանքի է ընդունվել «e.tv» հեռուստաընկերությունում։ Մինչև վերջերս նա լրագրող է աշխատել «Citizen TV»-ում։ 2014 թվականին նա նկարահանվել է «Ռաշ» սիթքոմում, մարմնավորել է «Ռաշ» ամսագրի սեփականատեր և գլխավոր խմբագիր Պենդո Ադամայի դերը։

2017 թվականի հուլիսին Ջանեթ Մբուգուա սկսել է խորհրդակցել «The Hive» ամերիկյան կազմակերպության հետ, որը ձգտել է մեծացնել գենդերային հավասարության մասին տեղեկատվության տարածումը Քենիայում և աֆրիկյան այլ երկրներում։

2019 թվականին նա ղեկավարել և վարել է երիտասարդների վրա ազդող սոցիալ-տնտեսական և քաղաքական խնդիրներին նվիրված «Այստեղ և հիմա» հեռուստաշոուն։

Մարդասիրական գործունեություն
----------------------------

Ինուա Դադա կազմակերպության միջոցով նա նպաստել է երիտասարդ կանանց իրավունքներին։ Կազմակերպությանն աջակցել է Քենիայի առաջին տիկին Մարգարեթ Քենյատան։ 2021 թվականի հոկտեմբերի 8-ին նա բացել է Ինուա Դադա կենտրոնը Նայրոբիի Կորոգոչո։ Կենտրոնն ապահովում է տեղեկատվության հասանելիություն և իրազեկում վերարտադրողական առողջության և իրավունքների մասին։

Անձնական կյանք
--------------

Ջանեթ Մբուգուան ամուսնացած է Էդվարդ Նդիչուի հետ։ Զույգն ունի երկու որդի՝ Իթան Հուրու Նդիչուն և Մալի Նդիչուն։ 2019 թվականին Ջանեթը թողարկել է իր առաջին գիրքը՝ «Իմ առաջին անգամը»։

Ծանոթագրություններ
------------------

1. ↑  «Janet Mbugua: Quitting my plum TV job was the best decision of my life»։ *Nairobi News* (en-US)։ 2020-06-18։ Վերցված է 2020-09-22
2. ↑  «Janet Mbugua»։ *Hashtag Square*։ Արխիվացված է օրիգինալից 2016-02-16-ին։ Վերցված է 2016-02-09
3. ↑  Muchene Shirley Genga And Esther։ «Kenya's rich showbiz ladies»։ *Standard Entertainment* (անգլերեն)։ Վերցված է 2022-10-11
4. ↑  «Introducing Janet Mbugua's Twin Brother»։ *Okoa News*։ Արխիվացված է օրիգինալից 2015-07-28-ին։ Վերցված է 2016-02-09
5. ↑  whownskenya (2021-05-24)։ «Janet Mbugua Biography, Age, Education, Family, Career And Projects»։ *whownskenya* (en-US)։ Վերցված է 2022-04-30
6. ↑  «WHY JANET MBUGUA RETIRED FROM THE MEDIA INDUSTRY»։ *Women* (en-US)։ 2020-11-11։ Վերցված է 2022-04-30 (չաշխատող հղում)
7. ↑  «I'm Janet Mbugua»։ *Standard Media*։ Վերցված է 2016-02-09
8. ↑  «JANET MBUGUA UNLEASHED»։ *Spielswork Media*։ Վերցված է 2016-02-09
9. ↑  «CITIZEN TV NEWS ANCHOR JANET MBUGUA TO DEBUT IN STAR STUDDED SERIES RUSH»։ *Actors.co.ke*։ Վերցված է 2016-02-09
10. ↑  «Women celebrate Kenya's first woman marine pilot on Day of the Seafarer»։ *The Star* (անգլերեն)։ Վերցված է 2020-05-03
11. ↑  «Janet Mbugua returns on screen, brings brother along to talk about depression – VIDEO»։ *Nairobi News* (en-US)։ 2019-06-21։ Վերցված է 2020-05-03
12. ↑  Anyango Diana։ «Janet Mbugua makes TV comeback with brand new show»։ *Standard Digital News*։ Արխիվացված է օրիգինալից 2019-09-05-ին։ Վերցված է 2020-05-03
13. ↑  Maina Ndegwa (2014-08-16)։ «Joey Muthengi Joins Janet Mbugua for Inua Dada»։ *Nairobi Wire*։ Արխիվացված է օրիգինալից 2015-11-26-ին։ Վերցված է 2016-02-09
14. ↑  «Inua Dada Campaign»։ *Za Kenya*։ Վերցված է 2016-02-09
15. ↑  «JANET MBUGUA LAUNCHES INUA DADA CENTRE IN KOROGOCHO – Buzz Central» (en-GB)։ 2021-10-08։ Վերցված է 2022-04-30
16. ↑  «KENYA: Wedding Pictures of Citizen's TV Janet Mbugua and husband Eddie Ndichu \*\*Glamorous\*\*»։ *Africa Gossip News*։ Վերցված է 2016-02-09
17. ↑  «Janet Mbugua adds 'Author' to her Title as she Launches 'My First Time' Book» (en-US)։ Արխիվացված է օրիգինալից 2019-10-29-ին։ Վերցված է 2020-05-03
18. ↑  «#WCW: Janet Mbugua, breaking barriers for women - Evewoman»։ *www.standardmedia.co.ke*։ Վերցված է 2020-05-03